ในช่วงเที่ยงของวันก่อน นิวคุงได้ผ่านไปในย่านสาธุประดิษฐ์ ก็ได้มาเจอร้าน ลูกชิ้นหมูเด้ง เปิดขายอยู่ มองแล้วดูน่ากินเลยแวะซะเลย
โดยร้านนี้จะตั้งอยู่ใกล้กับปากซอย สาธุประดิษฐ์ 58 ร้านอยู่ริมถนน หาร้านได้ไม่ยากครับ สามารถจอดรถริมถนนได้เลย (แต่อย่าลิมดูนะว่าช่วงนั้นจอดได้ไหม)
ที่ร้านจะไม่ได้มีการตกแต่งอะไรมาก เน้นสำหรับนั่งกินเฉยๆ ร้านคนเยอะคึกคักเลยทีเดียว

เมนูของกินของร้าน ที่เด่นๆเลยจะเป็นเกาเหลาหม้อไฟครับ เห็นคนกินหลายโต๊ะเลย และมีเมนูก๋วยเตี๋ยวแบบต่างๆให้เลือกกินกัน
ราคาก๋วยเตี๋ยวจะเริ่มที่ชามละ 35 บาทเท่านั้น

วันนี้นิวคุงมีเวลาน้อย เลยไม่ได้กินเป็นหม้อไฟครับ แต่กินเป็นเมนู บะหมี่ต้มยำ ครับ ^^
ของผมสั่งมาแบบไม่ใส่ผัก ลองซดน้ำซุปดูแล้ว ของที่นี่ทำมาได้รสอร่อยถูกปากมาก รสชาติน้ำต้มยำมีรสหวานเปรี๊ยวเผ็ดนิดๆ เป็นการผสมผสานรสชาติได้อร่อยอย่างลงตัว ไม่ต้องปรุงก็กินได้อร่อยเลย
ลูกชิ้นของร้านก็มีความเด้งหวานอร่อยดี และหมูเด้งของร้านเป็นทีเด็ดอีกอย่างในชามเลย กินแล้วเนื้อนุ่มหวานเด้งอร่อย ได้รสหวานหมูเน้นๆ ให้รสตัดกับรสต้มยำได้อร่อย กินแล้วฟินมาก
อีกชามของคนข้างๆเป็นเส้นหมี่น้ำตก ลองชิมดูนิดๆ รสจะหวานเข้มกลางๆ ไม่เข้มมาก เห็นเพื่อนกินแล้วบอกว่าอร่อยธรรมดาครับ ^^

สรุปโดยรวม (เต็ม 10)
ให้ 9 คะแนน สำหรับร้านนี้ชอบก๋วยเตี๋ยวต้มยำมากครับ กินแล้วอร่อยฟินเลย ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  8 / 12 / 57
